**LĪGUMS**

(Par transportlīdzekļu mazgāšanu un tīrīšanu pašapkalpošanās automazgātavās)

*Rīgā,*

*Parakstīšanas datums ir pēdējā pievienotā droša elektroniskā paraksta un tā laika zīmoga datums*

**Rīgas pašvaldības policija** (turpmāk – **Pasūtītājs**), tās priekšnieka **Jura Lūkass** personā, kurš rīkojas saskaņā ar Rīgas domes 2011. gada 1. marta saistošo noteikumu Nr. 114 “Rīgas valstspilsētas pašvaldības nolikums” 110. punktu un Rīgas domes 2020. gada 6. augusta nolikuma Nr. 39 “Rīgas pašvaldības policijas nolikums” 12. punktu, no vienas puses, un

**SIA “Puto franšīze”**,reģistrācijas Nr. 50203030181 (turpmāk – **Izpildītājs**), tās \_\_\_\_\_\_\_\_\_\_\_\_ personā, kurš rīkojas, pamatojoties uz sabiedrības statūtiem, no otras puses, bet abas līguma slēdzējas puses kopā un katra atsevišķi sauktas – **Puses**,

pamatojoties uz Pasūtītāja Nodrošinājuma pārvaldes priekšnieka 2023. gada 5. aprīļa ziņojumu Nr. RPP-23-580-dv, noslēdz šo līgumu (turpmāk – **Līgums**):

1. **Līguma priekšmets**
	1. Puses vienojas, ka Līguma darbības laikā Pasūtītājs ir tiesīgs izmantot Izpildītāja sniegtos pašapkalpošanās automazgātavu staciju pakalpojumus Pasūtītāja rīcībā esošo transportlīdzekļu mazgāšanai un tīrīšanai (turpmāk – **Pakalpojums**) pēc nepieciešamības Līguma summas ietvaros.
	2. Izpildītājs apņemas izgatavot un nodot Pasūtītājam 22 (divdesmit divas) klienta kartes Pakalpojuma nodrošināšanai Izpildītāja automazgātavas stacijās Pasūtītāja rīcībā esošo transportlīdzekļu mazgāšanai un tīrīšanai saskaņā ar Līguma 1. pielikumu „Tehniskā specifikācija”, 2. pielikumu „Finanšu piedāvājums” un Līguma noteikumiem.
2. **Līguma summa un norēķinu kārtība**
	1. Pasūtītājs samaksā Izpildītājam par savlaicīgu un kvalitatīvu Pakalpojumu izpildi samaksu saskaņā ar Līguma 2. pielikumu „Finanšu piedāvājums”, kas ir Līguma neatņemama sastāvdaļa.
	2. Līguma summa bez pievienotās vērtības nodokļa (turpmāk – **PVN**) ir **EUR 9 995,00** (deviņi tūkstoši deviņi simti deviņdesmit pieci *euro*, 00 centi), PVN21% Līguma summai ir **EUR 2 098,95** (divi tūkstoši deviņdesmit astoņi *euro*, 95 centi). **Kopējā Līguma summa ir EUR 12 093,95 (divpadsmit tūkstoši deviņdesmit trīs *euro*, 95 centi)**.
	3. Izpildītājs nodrošina precīzu visu viena kalendārā mēneša ietvaros sniegto Pakalpojumu uzskaiti un, ne vēlāk kā līdz nākamā mēneša piektajam datumam Pakalpojuma uzskaites sarakstu kopā ar rēķinu iesniedz Pasūtītājam.
	4. Samaksa par sniegtajiem Pakalpojumiem tiek veikta 14 (četrpadsmit) dienu laikā, pamatojoties uz parakstītu rēķinu, kurā ir uzskaitīti veiktie Pakalpojumi un to cenas, kā arī norādīta kopējā summa un pievienoto, Izpildītāja parakstītu, Pakalpojuma uzskaites sarakstu.
	5. Izpildītājs pakalpojuma uzskaites saraksta un rēķina iesniegšanai izmanto Rīgas valstspilsētas pašvaldības portālu www.eriga.lv (turpmāk – **elektroniskais rēķins**), norādot:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**Reģistrācijas Nr.: 90011524360;**

**PVN reģ. Nr.: LV90011524360;**

**Banka: Luminor Bank AS Latvijas filiāle;**

**SWIFT kods: RIKOLV2X;**

**Konts: LV41RIKO0021800014010;**

**RD iestāde: Rīgas pašvaldības policija;**

**RD iestādes adrese: Lomonosova iela 12A, Rīga, LV-1019;**

**RD iestādes kods: 219.**

* 1. Elektroniskos rēķinus apmaksai Izpildītājs iesniedz Pasūtītājam, izvēloties vienu no šādiem rēķina piegādes kanāliem:
		1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu (WEB API);
		2. augšupielādē rēķinu failus portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par failu augšupielādi XML formātā;
		3. izmanto manuālu rēķina informācijas ievades Web formu portālā http://www.eriga.lv, sadaļā „Rēķinu iesniegšana”.
	2. Līgumā noteiktā kārtībā iesniegts rēķins nodrošina Pusēm rēķina izcelsmes autentiskumu un satura integritāti.
	3. Puses vienojas, ka rēķina apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par rēķina formātu, ir iesniedzis Pasūtītājam rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu rēķinu un Pasūtītājs to ir pieņēmis apmaksai.
	4. Izpildītājam ir pienākums pašvaldības portālā www.eriga.lv sekot līdzi iesniegtā rēķina apstrādes statusam.
	5. Ja Izpildītājs ir iesniedzis nepareizi aizpildītu un/vai Līguma nosacījumiem neatbilstošu rēķinu, Pasūtītājs šādu rēķinu apmaksai nepieņem un neakceptē. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu rēķinu. Šādā situācijā, rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
	6. Pasūtītājam jebkurā brīdī ir tiesības vienpusēji atkāpties no Līguma, ja tas konstatē, ka Pasūtījums netiek veikts atbilstoši Līguma un tā pielikumu noteikumiem.
1. **Pakalpojuma izpildes kārtība un termiņi**
	1. Izpildītājs nodrošina Pakalpojumu Izpildītāja pašapkalpošanās automazgātavas stacijās Rīgas valstspilsētā:  **Augusta Deglava ielā 67A, Dignājas ielā 9, Finiera ielā 2A, Ganību dambī 21, Grebenščikova ielā 2A, Jaunmoku ielā 30, Kleistu ielā 18C, Matīsa ielā 100, Mihaila Tāla ielā 2, Valdeķu ielā 41**.
	2. Izpildītājs nodrošina automazgātavu staciju darbu un pieejamību Pasūtītāja rīcībā esošajiem transportlīdzekļiem katru dienu visas diennakts garumā.
2. **Pušu atbildība un strīdu izskatīšanas kārtība**
	1. Puses ir atbildīgas par savas darbības vai bezdarbības rezultātā otrai Pusei nodarītajiem zaudējumiem un atlīdzina tos pilnā apmērā.
	2. Līguma 2.4. apakšpunktā noteiktā samaksas termiņa neievērošanas gadījumā, Izpildītājs ir tiesīgs prasīt no Pasūtītāja līgumsoda samaksu 1% (viena procenta) apmērā no nesamaksātās summas par katru nokavējuma dienu, bet ne vairāk par 10% (desmit procentiem) no nesamaksātās summas.
	3. Līgumsoda samaksa neatbrīvo Puses no savu pienākumu izpildes.
	4. Ja Līgums tiek izbeigts Izpildītāja vainas dēļ saskaņā ar Līguma 5.2.1. vai 5.2.2. apakšpunktu, Pasūtītājs no Izpildītāja ir tiesīgs prasīt līgumsodu 10% (desmit procentu) apmērā no kopējās Līguma summas.
	5. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
	6. Visas domstarpības un strīdus, kas skar Līgumu, Puses risina pārrunu ceļā.
	7. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar Latvijas Republikas normatīvajiem aktiem.
	8. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
3. **Līguma darbības termiņš un tā izbeigšana**
	1. Līgums stājas spēkā tā abpusējas parakstīšanas brīdī un darbojas līdz 2023. gada 30. novembrim vai līdz brīdim, kad tiek sasniegta Līguma 2.2.apakšpunktā norādītā Līguma summa, atkarībā no tā, kurš apstāklis iestāsies pirmais.
	2. Pasūtītājs ar rakstisku paziņojumu ir tiesīgs Līgumu izbeigt nekavējoties šādos gadījumos:
		1. ja Pasūtītājs konstatējis, ka Izpildītājs vairakkārt nav sniedzis Pakalpojumu atbilstoši Līguma nosacījumiem;
		2. ja Izpildītājs vēlas paaugstināt Pakalpojuma cenas;
		3. ja Izpildītājs pasludināts par maksātnespējīgu;
		4. ja kompetentas valsts vai pašvaldību institūcijas Izpildītāja saimnieciskajā darbībā ir konstatējušas normatīvo aktu pārkāpumus, kā rezultātā tiek apturēta Izpildītāja darbība.
	3. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā zaudējot tiesības uz tiem atsaukties.
	4. Līgumu var izbeigt jebkurā laikā ar Pušu rakstisku vienošanos vai izbeigt vienpusējā kārtā, brīdinot otru Pusi vismaz 1 (vienu) mēnesi pirms Līguma izbeigšanas paredzētā laika, nosūtot rakstisku paziņojumu.

**6. Citi Līguma noteikumi**

* 1. Jebkuri Līguma grozījumi noformējami rakstveidā un pēc to abpusējas parakstīšanas pievienojami Līgumam kā neatņemama tā sastāvdaļa.
	2. Jautājumi, kas nav atspoguļoti Līgumā, tiek izskatīti atbilstoši pastāvošajiem Latvijas Republikas normatīvajiem aktiem.
	3. Gadījumā, ja spēku zaudē kāds no Līguma punktiem, tas neietekmē pārējo Līguma punktu spēkā esamību.
	4. Puses apņemas nekavējoties informēt viena otru par savu rekvizītu maiņu.
	5. Līgums sastādīts uz 4 (četrām) lapām ar 1. pielikumu „Tehniskā specifikācija” uz 1 (vienas) lapas un 2. pielikumu „Finanšu piedāvājums”, 1 (viena) datne, kas ir neatņemama Līguma sastāvdaļa.

**7. Pušu rekvizīti un paraksti**

|  |  |  |
| --- | --- | --- |
| **Pasūtītājs:** |  | **Izpildītājs:** |
| **Rīgas pašvaldības policijas**Lomonosova iela 12A, Rīga, LV-1019 |  | **SIA “Puto franšīze”**Cidoniju iela 6, Dreiliņi,Ropažu novads, LV-2130 |
| **Norēķinu rekvizīti:**Rīgas valstspilsētas pašvaldībaRātslaukums 1, Rīga, LV-1050NMR kods: 90011524360PVN reģ. Nr.: LV90011524360Banka: Luminor Bank AS Latvijas filiāle Kods: RIKOLV2XKonts: LV41RIKO0021800014010RD iestādes kods: 219 |  | **Norēķinu rekvizīti:** |
| **Par Līguma izpildi atbildīgā persona:** Pasūtītāja Transporta nodaļas priekšnieks Ēriks UlassTālrunis: 67037850E-pasts: Eriks.Ulass@riga.lv  |  | **Par Līguma izpildi atbildīgā persona:**  |
|  |  |  |
| **J. Lūkass** |  |  |